armvectores/hy_wikipedia_2023 huggingface dataset:
Պյուհաստե

Պյուհաստե (էստ․՝ Pühaste), գյուղ Էստոնիայի Վալգամաա նահանգի Պուկա շրջանում։
2011 թվականի տվյալներով գյուղում բնակվում էր 51 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ներամուսնություն

Ներամուսնություն, ամուսնության սովորույթ որոշակի հասարակական խմբի (տոհմ, ցեղ, կաստա և այլն) ներսում։ Նախնադարյան հասարակության մեջ տոհմը եղել է արտաամուսնական, ցեղը՝ ներամուսնական։ Նախնադարյան հասարակարգի քայքայման շրջանում որոշ ժողովուրդների (մալագասցիներ, արաբներ, ուզբեկներ, տուարեգներ են) մեջ տոհմը կամ ներտոհմային խմբերը դարձել են ներամուսնական, որը պայմանավորված էր գույքը մոտիկ ազգականների միջավայրում պահպանելու ձգտմամբ։ Ամուսնություններ էին հաստատվում հորեղբոր որդիների ու դուստրերի և այլ մոտիկ ազգականների միջև։ Կաստայական ներամուսնություն բնորոշ էր Հնդկաստանի կաստաներին։ Հայաստանում ներամուսնություն գոյություն է ունեցել նախաքրիստոնեական շրջանում։ Քրիստոնեության տարածումից հետո եկեղեցական մի շարք կանոններով (Աշտիշատի ժողով ե այլն) արենակցությամբ կապված անձանց միջև ամուսնությունն արգելվել է։
Յազիփունար

Յազիփունար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սերգեյ Կոխանովիչ

Սերգեյ Նիկոլաևիչ Կոխանովիչ (ռուս.՝ Сергей Николаевич Коханович, 20 հոկտեմբերի, 1921, Մոսկվա – 26 հոկտեմբերի, 1956, Բուդապեշտ), Խորհրդային բանակի գնդապետ, 1956 թվականի Հունգարական հեղափոխության ճնշման մասնակից, Սովետական Միության հերոս (1956)։


== Կենսագրություն ==
Սերգեյ Կոխանովիչը ծնվել է 1921 թվականի հոկտեմբերի 20-ին Մոսկվայում։ Ստացել է միջնակարգ կրթություն։ 1939 թվականին զորակոչվել է Բանվորագյուղացիական Կարմիր բանակ։ 1941 թվականին Սերգեյ Կոխանովիչն ավարտել է Մոսկվայի հրետանային ուսումնարանը։ Նույն թվականի հոկտեմբերից մասնակցել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին՝ կռվելով մինչև ավարտը։ 1951 թվականին Սերգեյ Կոխանովիչն ավարտել է Ռազմական հրետանային ակադեմիան։ 1956 թվականի աշնանը նա ծառայում էր Ռումինիայում և եղել է Առանձին մեքենայացված բանակի 33-րդ գվարդիական մեքենայացված դիվիզիայի 1195-րդ հրետանային գնդի հրամանատար։

1956 թվականի հոկտեմբերի 23-ին Սերգեյ Կոխանովիչը մեկնել է Հունգարիայի Ժողովրդական Հանրապետություն և ակտիվորեն մասնակցել Հունգաական հեղափոխության ճնշման ուղղությամբ տարվող մարտական գործողություններին։ Հոկտեմբերի 25-ին նրա դիվիզիայի զորամասերը, չունենալով քարտեզ կամ ուղեկցող, մոլորվել են Բուդապեշտում։ Սերգեյ Կոխանովիչը կարողացել է վերականգնել զորամասերի վերահսկողությունը՝ գտնելով շատ զորամասեր ու կազմակերպելով պաշտպանություն։ Բուդապեշտի փողոցներից մեկում նա մահացու վիրավորվել է գլխից և հաջորդ օրը մահացել։ Թաղված է Մոսկվայի Վագանկովյան գերեզմանատանը։
ԽՍՀՄ Գերագույն խորհրդի նախագահության՝ 1956 թվականի դեկտեմբերի 18-ի հրամանով «զինվորական պարտքի կատարման ժամանակ ցուցաբերած արիության ու խիզախության համար» գնդապետ Սերգեյ Կոխանովիչին շնորհվել է Սովետական Միության հերոսի կոչում։ Նա պարգևատրվել է նաև Լենինի, Կարմիր դրոշի, Հայրենական պատերազմի 2-րդ աստիճանի շքանշաններով, Կարմիր աստղի երկու շքանշաններով և մի շարք մեդալներով։


== Ծանոթագրություններ ==


== Գրականություն ==
Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382.
Տյոպլոե (քաղաքատիպ ավան, Տյոպլո-Օգարևսկի շրջան)

Անվան այլ կիրառումների համար տե՛ս՝ ՏյոպլոեՏյոպլոե (ռուս.՝ Тёплое), քաղաքատիպ ավան Ռուսաստանի Տուլայի մարզի Տյոպլո-Օգարևսկի շրջանի կազմում։
Բնակչությունը 2010 թվականին գրանցված տվյալներով կազմում էր 5102 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (295901-296000)

Աստերոիդների ցանկ (295801-295900)  • Աստերոիդների ցանկ  • Աստերոիդների ցանկ (296001-296100)
 Աստերոիդների ցանկ (295801-295900)  • Աստերոիդների ցանկ  • Աստերոիդների ցանկ (296001-296100)
1744

1744 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1744 թվականն է, 
XVIII դարի 44-րդ տարին։


== Դեպքեր ==


== Ծնունդներ ==
Ֆրիդրիխ Լյուդվիգ Շրյոդեր, գերմանացի դերասան, ռեժիսոր, մանկավարժ և թատերական գործիչ


== Մահեր ==
Ապրիլի 25 - Անդերս Ցելսիուս,  Ցելսիուսի սանդղակի ստեղծողը
Մայիսի 30 - Ալեքսանդր Փոփ, անգլիացի բանաստեղծ (ծ. 1688)։
Ռաննակյուլա (գյուղ, Օռիսաառե շրջան)

Անվան այլ կիրառումների համար տե՛ս՝ ՌաննակյուլաՌաննակյուլա (էստ․՝ Rannaküla), գյուղ Էստոնիայի Սաարեմաա նահանգի Օռիսաառե շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զելյոնայա (այլ կիրառումներ)

Զելյոնայա, կարող է վերաբերել՝

Զելյոնայա - գյուղ, Ուկրաինայի Խմելնիցկիի մարզի Կրասիլովի շրջանում
Զելյոնայա - գյուղ, Ուկրաինայի Խմելնիցկիի մարզի Վոլոչիսկի շրջանում
Զելյոնայա - գյուղ, Ուկրաինայի Չեռնովցիի մարզի Կելմենցիի շրջանում
Զելյոնայա - գյուղ, Ուկրաինայի Վոլինի մարզի Կովելի շրջանում
Սահակ Ա Բագրատունի

Սահակ Բագրատունի, Սահակ Ասպետ Բագրատունի (ծննդյան թվականը անհայտ է -388 թվական ), Սպերի Բագրատունյաց տոհմի նահապետ իշխան (370-380-ական թթ․)։
385 թվականին դստերը կնության է տվել Հայոց Արշակ Գ արքայի կրտսեր և գահակից եղբորը՝ Վաղարշակին, արքունիքում ձեռք բերել ազդեցիկ դիրք։ Նույն տարում Վաղարշակի անսպասելի մահից հետո Արշակ Գ սկսել է հալածել Սահակ Բագրատունուն՝ արքունի գանձերը յուրացնելու մեղադրանքով։ Սահակ Բագրատունին ապստամբել և իր տոհմով անցել է Հայաստանի պարսկական մասում գահ բարձրացած Խոսրով Դ-ի կողմը։ Վերջինս Սահակ Բագրատունուն կարգել է իր զորաբանակի սպարապետ և Արշակ Գ-ի կողմն անցած նախարարների տիրույթներից նրան հատկացրել նոր կալվածներ։
Ըստ Մովսես Խորենացու, Սահակ Բագրատունին Մանանաղի գավառում հաղթել և փախուստի է մատնել Արշակ Գ-ի այն զորախմբին, որը Սամվել Մամիկոնյանի առաջնորդությամբ հետապնդել է արքունի գանձերը հափշտակած նախարարներին՝ Սուրեն Խորխոռունուն, Վահան Առավեղյանին և Աշխադար Դիմաքսյանին, ապա վերջիններիս ուղեկցել Այրարատ, Խոսրով Գ-ի արքունիքը։ Այդ առիթով բորբոքվել են եղբայրասպան նոր ընդհարումներ։ Ի վերջո, Սահակ Բագրատունին Վանանդ գավառի Երևել վայրում տեղի ունեցած ճակատամարտում հաղթել և լուրջ կորուստներ է պատճառել Արշակ Գ-ի զորաբանակին, մարտում զոհվել է սպարապետ Դարա Սյունին։ Պարտված զորքի մնացորդները՝ նահանջել են Հայաստանի հռոմեական մասը։ Սահակ Բագրատունու՝ Հայաստանի միավորման (Խոսրով Դ-ի գահի շուրջ) հետագա փորձերն ավարտվել են անհաջողությամբ։


== Տես նաև ==
Սահակ Բագրատունի (այլ կիրառումներ)
Բագրատունիների տոհմածառ


== Գրականություն ==
Cyrille Toumanoff, Les dynasties de la Caucasie chrétienne de l'Antiquité jusqu'au xixe siècle; Tables généalogiques et chronologiques, Rome,‎ 1990, p. 122.
Ռեհացե

Ռեհացե (էստ․՝ Rehatse), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆիշտ (մարզադաշտ)

Օլիմպիական Ֆիշտ մարզադաշտ (ռուս.՝ Фишт), մարզադաշտ Սոչի քաղաքում: Կառուցվել է 2013 թվականին Սոչիի  2014 թվականի ձմեռային օլիմպիական խաղերի նախաշեմին: Տեղակայված է Ադլեր առողջարանային շրջանում, Սոչիի օլիմպիական պարկում:
2014 թվականի փետրվարի 7-ին «Ֆիշտ» մարզադաշտում տեղի է ունեցել ձմեռային օլիմպիական խաղերի բացման հանդիսավոր արարողությունը, նույն թվականի փետրվարի 23-ին՝ փակման արարողությունը:


== Նկարագրություն ==
Մարզադաշտն իր անվանումը ստացել է Կովկասյան գլխավոր լեռնաշղթայի արևմտյան մասում գտնվող համանուն լեռան անունից (ադիգերեն լեզվով  «ֆիշտ» նշանակում է «սպիտակ գլուխ»):
Սկզբում նախատեսվում էր, որ մարզադաշտի տեսքը նման կլինի Ֆաբերժեի ձվերին: Արդյունքում հավանության է արժանացել մի ծրագիր, որը միաժամանակ օգտագործում է խեցիների և ձյունե կատարների պատկերներ: Մարզադաշտն ունի չորս տրիբունա՝ երկու կողմային՝ ծածկված կիսաթափանցիկ պոլիկարբոնատով և երկու ճակատային:
Մարզադաշտի դիրքը և կողմային տրիբունայի բարձրությունը պետք է հանդիսատեսի համար ապահովեին դեպի Մեծ Կովկաս լեռների գեղեցիկ տեսարան, սակայն ծրագիրը փոխվել է և կառուցվել է ժամանակավոր տանիք: Մարզադաշտը նախատեսված է օլիմպիական խաղերի 40000 հանդիսատեսների համար, միջազգային ֆուտբոլային հանդիպումների 45000 հանդիսատեսի և 25000 հանդիսատես ավելի փոքր կարևորության շոուների համար: «Օլիմպիական մարզադաշտը» ընդգրկվել է 2018 թվականի աշխարհի գավաթի խաղարկության մարզադաշտերի ցանկում:


== Պատկերասրահ ==

		
		
		
		
		
		


== Ծանոթագրություններ ==
Կոշարինցի (գյուղ, Բառի շրջան)

Անվան այլ կիրառումների համար տե՛ս՝ ԿոշարինցիԿոշարինցի (ուկրաիներեն՝ Кошаринці), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Կոշարինցի գյուղում բնակվել է 710 մարդ։ Բնակավայրը զբաղեցնում է 22,87 կմ² տարածք։ Բնակչության խտությունը կազմել է 31,05 մարդ/կմ²։
Գյուղում գործում է Ուկրաինական ուղղափառ եկեղեցու Վիննիցայի և Բառի Սուրբ Երրորդություն եկեղեցին։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիկտոր Պոլեշչուկ

Վիկտոր Պոլեշչուկ (ռուս.՝ Виктор Васильевич Полещук, հունվարի 24, 1957(1957-01-24), Ադամովսկի շրջան, Օրենբուրգի մարզ, ՌԽՖՍՀ, ԽՍՀՄ), ռուս բանաստեղծ, թարգմանիչ։


== Կենսագրություն ==
Ավարտել է Մոսկվայի գրականության ինստիտուտը։ Ապրել է Դուշանբեում, աշխատել որպես «Պամիր» ամսագրի պատասխանատու քարտուղար։ Տաջիկստանում բռնկված քաղաքացիական պատերազմի հետևանքով ստիպված էր վերաբնակվել Կրասնոդարի երկրամասում, որտեղ և ապրում է հիմա (քաղաք Գուլկևիչի)։ Սեփական բանաստեղծություններին զուգահեռ թարգմանություններ է հրապարակել պարսկական, տաջիկական, ռումինական, ուկրաինական և այլ գրականություններից։
Վերլիբռի մոսկովյան փառատոների և «Իքս ժամանակ» (1998) ժողովածուի մասնակից է։


== Վիկտոր Պոլեշչուկը հայերեն ==
Կրիայի ճիչը; Ղալան; Ռումբը; Էքզիստենցիա; Ուշ ամառ; Դամբանագիր՝ վտարանդուն; Նշաններ։ Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 255-267։ Թարգմ.՝ Հրանտ Ալեքսանյան։


== Ծանոթագրություններ ==
Աղդաղ (լեռնագագաթ, Կոտուր գետ)

Անվան այլ կիրառումների համար տե՛ս՝ Աղդաղ (այլ կիրառումներ)Աղդաղ, լեռնագագաթ Վասպուրականի լեռների հարավային հատվածում, Խոյ քաղաքից մոտ 24-25 կմ արևմուտք, Կարմիր գետից 5-6 կմ հեռավորության վրա, նրա և Լալվան գետի ջրբաժանում։ Շրջակայքի նկատմամբ բարձրությունը բավական մեծ է։ Նշված է Կովկասի 5-վերստանոց քարտեզում։


== Ծանոթագրություններ ==
Ստարիե Բոգադի

Ստարիե Բոգադի (ռուս.՝ Старые Богады, բաշկիրերեն՝ Иҫке Боғаҙы), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 559 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոբ Յուսեֆյան

Բոբ Յուսեֆյան (անգլ.՝ Bob Yousefian, դեկտեմբերի 24, 1957(1957-12-24), Իրան), Կալիֆորնիա նահանգի Գլենդել քաղաքի նախկին քաղաքապետը։


== Կենսագրություն ==
Բոբ Յուեսֆյանը ծնվել է Իրանում, դեռահասության տարիներին տեղափոխվել է Լիբանան և հետագայում իր ընտանիքի հետ գնացել է Ամերիկայի Միացյալ Նահանգներ։
2001 թվականի ապրիլի 3-ին Յուսեֆյանը հաղթել է ընտրություններում և դարձել է Կալիֆոռնիայի նահանգի Գլենդել քաղաքի քաղաքային խորհրդի անդամ։ Յուսեֆյանը ստացել է ձայների 14.53%-ը։ 2004 թվականի ապրիլին Յուսեֆյանը դարձել է Կալիֆոռնիա նահանգի Գլենդել քաղաքի քաղաքապետը և պաշտոնավարել է մինչև 2005 թվականի ապրիլը։
2007 թվականի օգոստոսին Յուսեֆյանը ձերբակալվել է։


== Տես նաև ==
Հայերը Լոս Անջելեսում


== Ծանոթագրություններ ==


== Արտաքին հղումներ ==
Armenian National Committee of Glendale
City of Glendale, CA : Glendale Mayors
Bob Yousefian at ourcampaigns.com
Community stands behind Murphy Councilwoman still well respected among residents, officials despite her recent arrest.
Հոսբի (այլ կիրառումներ)

Հոսբy անունը կամ տերմինը կարող է վերաբերել հետևյալ հոդվածներին․

Հոսբի - գյուղ Էստոնիայի Նոառոոցի շրջանի կազմում։
Հոսբի - գյուղ Էստոնիայի Վոռմսի շրջանի կազմում։
Բիստրի (այլ կիրառումներ)

Բիստրի, կարող է վերաբերել՝

Բիստրի - գետ Կամչատկա թերակղզի՝ Ռուսաստանում
Բիստրի - անցակետ Ռուսաստանի Դաշնության Ռոստովի մարզի Մորոզովսկի շրջանում
Բիստրի - ավան Ռուսաստանի Դաշնության Ռոստովի մարզի Մարտինովսկի շրջանում
Բիստրի - գետ Կամչատկա թերակղզի՝ Ռուսաստանում
Բիստրի - գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում
Բիստրի - գյուղ Ուկրաինայի Ժիտոմիրի մարզի Ժիտոմիրի շրջանում
Հովհաննես Ծովիկյան

Հովհաննես Ծովիկյան (1885, Խարբերդ, Օսմանյան կայսրություն - 1954), հայ գրական-մշակութային գործիչ։
Կրթությունն ստացել է Խարբերդի Եփրատ քոլեջում։ 1900 թվականին մեկնել է ԱՄՆ, սովորել Հարվարդի համալսարանում։ Ունեցել է գրական-մշակութային գործունեություն։ Աշխատակցել է ամերիկահայ մի շարք պարբերականների («Հայաստանի կոչնակ», «Պայքար» և այլն)։ Առանձին գրքով լույս է տեսել նրա «Յո՞ երթաս, ամերիկահայություն» աշխատությունը։ Եղիշեի «Պատմութիւն Վարդանանց պատերազմին» երկը գրաբարից թարգմանել է աշխարհաբար։


== Ծանոթագրություններ ==
Մալթեփե

Մալթեփե (թուրքերեն՝ Maltepe), շրջան Ստամբուլի մարզի ասիական հատվածում՝ Մարմարա ծովի ափին։ Մտնում է Ստամբուլ քաղաքի մեջ։


== Պատմություն ==
Երկար ժամանակ Մալթեփեն եղել է տեղանք, որտեղ տեղակայված են եղել ստամբուլցիների ամառանոցները։ Շրջանի զարգացումը սկսվել է 1970-ական թվականներին, երբ Ստամբուլի եվրոպական և ասիական հատվածները միացվեցին Բոսֆորի կամրջով։ Շրջանը մեծապես տուժել է 1999 թվականին Իզմիթի երկրաշարժի ժամանակ։


== Արտաքին հղումներ ==
Շրջանի պաշտոնական կայք էջը
Մունիցիպալիտետի պաշտոնական կայք էջը Archived 2011-09-17 at the Wayback Machine.
Վետերան Ավիա

Վետերան Ավիա, ԱՄԷ-ի Շարժայում տեղակայված բեռնափոխադրող ավիաընկերություն էր, որը հիմնադրվել և գործունեությունը սկսել է 2009-ի հունիսի 16-ին։ Այն բեռնափոխադրումներ էր իրականացնում դեպի ԱՊՀ և Եվրոպայի ուղղություններով։ Ընկերության հիմնական բազան Երևանի «Զվարթնոց» միջազգային օդանավակայանն էր: Ավիաընկերությունն իր գործունեությունը դադարեցրել է 2014 թվականին։


== Գործունեություն ==
Վետերան Ավիան իրականացրել է չարտերային թռիչքներ դեպի Աֆղանստան, Եվրոպա և ԱՊՀ։


== Ավիապարկ ==
1 Boeing 747-200F


== Ծանոթագրություններ ==


== Արտաքին հղումներ ==
Վետերան Ավիա ՍՊԸ պաշտոնական կայք Archived 2011-11-10 at the Wayback Machine.
Տիշինո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՏիշինոՏիշինո (ռուս.՝ Тишино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուստավ Վինքլեր

Գուստավ Ֆրանդս Վիլցեկ Վինքլեր (դան․՝ Gustav Frands Wilzeck Winckler, հոկտեմբերի 13, 1925(1925-10-13), Կոպենհագեն, Դանիա - հունվարի 20, 1979(1979-01-20), Վիբորգ, Դանիա), դանիացի էստրադային երգիչ, կոմպոզիտոր և երաժշտական հրատարակիչ։
1957 թվականին Գուստավ Վինքլերը մասնակցել է Եվրատեսիլ 1957 երգի մրցույթին։ Նա Բիրթե Վիլկեի հետ ներկայացրել է Դանիան «Skibet Skal Sejle I Nat» (Նավը կարող է լողալ այս գիշեր) երգով։ Երգը մրցույթի եզրափակչում 10 միավորով զբաղեցրել է 3-րդ հորիզոնականը։ Երկյակի կատարումը հանդիսատեսին հիշվել է ելույթից հետո տեղի ունեցած 13 վայրկյան տևողությամբ համբույրով։
Զոհվել է ավտովթարից։
Անգո

Անգո (ռուս.՝ Анго), գետ Ռուսաստանում, հոսում է Մագադանի մարզով։ Գետաբերանը գտնվում է Օմոլոնա գետի աջ ափից 990 կմ հեռավորության վրա։ Գետի երկարությունը կազմում է 25 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Անդիրո Կոլիմսկոմու ավազանային շրջանին, գետի ջրատնտեսային տեղամասը՝ Կոլիմա (գետ), գետը ենթաավազան Օմոլոնա, գետի գետային ավազանը Օմոլոնա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 19010200112119000048398
Կոդը ըստ հիդրոլոգիական հետազոտության (ՌԴ) — 119004839
Ավազանի կոդը — 19.01.02.001
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
(1632) Զիեբյոհմե

(1632) Զիեբյոհմե (անգլ.՝ Siebohme), աստերոիդ աստերոիդների հիմնական գոտում։ Հայտնաբերվել է 1941 թվականի փետրվարի 26-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,655345 ա. մ., առավելագույնը մոտենում է 2,2978 ա. մ. հեռավորության վրա և հեռանում 3,0129 ա. մ.։ Արեգակի շուրջ մեկ ամբողջական պտույտ է կատարում 1580,45 երկրային օրվա ընթացքում, իր ուղեծրով շարժվելով միջինում 0,227784 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1632) Զիեբյոհմե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մերաբ Մերաբիշվիլի

Մերաբ Մերաբիշվիլի (վրաց.՝ მერაბ მერაბიშვილი, հուլիսի 6, 1931(1931-07-06), Թիֆլիս, ԱԽՖՍՀ, ԽՍՀՄ - հունվարի 11, 2022(2022-01-11)), վրացի քանդակագործ։ Վրացական ԽՍՀ ժողովրդական արտիստ (1980)։ Վրաստանի (1996) և Ռուսաստանի գիտությունների ակադեմիայի իսկական անդամ (1988)։ ԽՍՀՄ գեղարվեստի ակադեմիայի թղթակից անդամ (1973)։


== Կենսագրություն ==
Մերաբ Մերաբիշվիլին ծնվել է 1931 թվականին Թբիլիսիում, վրացի հայտնի քանդակագործ Կոստանտին Մերաբիշվիլիի (Ռուսաստանի գեղարվեստի ակադեմիայի իսկական անդամ, Վրաստանի ԽՍՀ ժողովրդական արտիստ, Շոթա Ռուսթավելու հուշարձանի հեղինակ) և Սոֆիայի ընտանիքում։
1956-1959 թվականներին սովորել է Թբիլիսիի գեղարվեստի ակադեմիայում։ Մերաբ Մերաբիշվիլին ստեղծագործական գործունեությունն սկսել է 1959 թվականից։
Թբիլիսիի գեղարվեստի ակադեմիայի պրոֆեսոր է (1978), 1991-2004 թվականներին եղել է նկարչության ամբիոնի վարիչը, 2005 թվականից ակադեմիայում զբաղցեցնում է գլխավոր խորհրդականի պաշտոնը։


== Ստեղծագործություններ ==
Ալեքսանդր Գրիբոյեդովի հուշարձանը Թբիլիսիում, բրոնզ, 1961, 5 մետր 40 սմ (առանց պատվանդանի), Միության 1-ին մրցանակ
Հերակլ Երկրորդի ձիարձանը Թելավում, բրոնզ, 1971, 8,5 m մետր (առանց պատվանդանի), հանրապետական մրցույթի 1-ին մրցանակ
Պյոտր Բագրատիոնի ձիարձանը Թբիլիսիում, բրոնզ, 1984, 6 մետր (պատվանդանով)
Գ. Դիմիտրովի հուշարձանը Մոսկվայում, բրոնզ, 1973 (Կ. Մերաբիշվիլու հետ), 6 մետր (առանց պատվանդանի),Միության 1-ին մրցանակ
Շոթա Ռուսթավելու հուշարձանը Հունգարիայի Բուդապեշտ քաղաքում, բրոնզ, 2011 (Կ. Մերաբիշվիլու հետ)
Գեներալ Պյոտր Բագրատիոնի ձիարձանը Մոսկվայում, Կուտուզով պողոտա, բրոնզ, 1999, 6 մետր (առանց պատվանդանի)
Ակադեմիկ Ն. Բոգոլյուբովի հուշարձանը Դուբնայում, (Մոսկվայի շրջան, Ատոմային հետազոտության կենտրոն), բրոնզ, 2001, 3 մետր (պատվանդանով)
Բանաստեղծ Ի. Մոսաշվիլիի հուշարձանը Թբիլիսիում, բրոնզ, 3 մետր (պատվանդանով)


== Մրցանակներ ==
Վրաստանի ԽՍՀ ժողովրդական արտիստ, 1980
Թբիլիսիի պատվավոր քաղաքացի


== Ծանոթագրություններ ==


== Արտաքին հղումներ ==
Պաշտոնական կայք
Էկոդիզայն

Էկոդիզայն, դիզայնի ուղղություն, որը մեծ նշանակություն է տալիս բնության պահպանությանը մոդելի ստեղծման ընթացքում, որն իր մեջ ներառում է  արտադրանքի ստեղծումը և օգտագործումը։ Էկոդիզայնը՝ գեղեցկության  բնական և ակնհայտ պահանջմունքների հետ միասին  հատուկ ուշադրություն է դարձնում․

Ռեսուրսների սպառմանը, նախագծմանը և  արտադրանքի օգտագործմանը
Նյութերի արտադրությանը։ Հաշվի են առնվում բազմաթիվ ասպեկտներ ՝ սկսած արտադրողի կողմից շրջակա միջավայրի պաշտպանությունից և ավարտած՝  ձեռնարկություններում աշխատողների իրավունքների պահպանմամբ, ֆերմերների նկատմամբ ճիշտ վերաբերմունքով և այլն։ Գոյություն ունեն տարբեր տեսակի սերտիֆիկատներ, որոնք նման են անտառային տնտեսության խորհրդի անցկացմանը։
Ապրանքի օգտագործման անվտանգություն, առողջությանը ոչ մի վնաս չհասցնելը, աղմուկի նվազագույն շեմը, արտանետումները, ճառագայթման աստիճանը
Հեռացման պարզությունն ու անվտանգությունը, թափոնների վերամշակումը  շրջակա միջավայրի նվազագույն վնաս պատճառելու նպատակովՄշակվել են հատուկ մեթոդներ և չափորոշիչներ, որոնք թույլ են տալիս բազմակողմանի վերլուծություն կատարել այս բոլոր ասպեկտների վերաբերյալ։


== Բնապահպանական ազդեցության վերլուծություն ==

Կյանքի ցիկլի բոլոր փուլերում շրջակա միջավայրի վրա ազդեցության նվազեցման համար առանցքային գործոնները պարզելու գործիքներից մեկը շրջակա միջավայրի վրա ազդեցության վերլուծությունն է (АВОС)։
ABOC- ի անցկացման համար պետք է հաշվի առնել հետևյալը.

Սպառողի նախասիրություններ, ցանկություններ
Իրավական պահանջներ, շուկայի բաղադրիչ (մրցակցություն)
Արտադրանքի և արտադրության տվյալները։


== Ծանոթագրություններ ==
McAloone, T. C. & Bey, N. (2009), «Environmental improvement through product development — a guide», Danish EPA, Copenhagen Denmark, ISBN 978-87-7052-950-1, ISBE: 978-87-7052-949-5, 46 pages
Ben-Gal I., Katz R., Bukchin Y. (2008), «Robust Eco-Design: A New Application for Air Quality Engineering», IIE Transactions, Vol. 40 (10), p. 907—918.
EU Leonardo Project «Transfer of Knowledge in Ecodesign», 2005 (անգլ.)
Աստերոիդների ցանկ (56001-56100)

Աստերոիդների ցանկ (55901-56000)  • Աստերոիդների ցանկ  • Աստերոիդների ցանկ (56101-56200)
 Աստերոիդների ցանկ (55901-56000)  • Աստերոիդների ցանկ  • Աստերոիդների ցանկ (56101-56200)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Քամելեոն (այլ կիրառումներ)

Քամելեոն, կարող է վերաբերել՝

Քամելեոն - մողեսների ընտանիքին պատկանող սողուն է, որն ընդունակ է փոխել իր գույնը։
Քամելեոն - թույլ, մերձբևեռային համաստեղություն երկնքի հարավային կիսագնդում։
Աստերոիդների ցանկ (84201-84300)

Աստերոիդների ցանկ (84101-84200)  • Աստերոիդների ցանկ  • Աստերոիդների ցանկ (84301-84400)
 Աստերոիդների ցանկ (84101-84200)  • Աստերոիդների ցանկ  • Աստերոիդների ցանկ (84301-84400)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Միրոգոշչա (գյուղ, Ստարոռուսկի շրջան)

Միրոգոշչա (ռուս.՝ Мирогоща), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արբելարա

Արբելարա (ֆր.՝ Arbellara), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Օլմետո կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A018։


== Բնակչություն ==
Համայնքի բնակչությունը 2008 թվականին կազմում էր 133 մարդ։


== Տնտեսություն ==
2007 թվականի տվյալներով 80 աշխատունակ տարիքի մարդկանցից (15-64 տարեկան) 51-ը տնտեսապես ակտիվ էին, 29-ը անգործունակ (ակտիվության ցուցանիշը 63,8 %, 1999 թվականին եղել է՝ 61,1 %)։ 51 աշխատունակ բնակիչներից 48-ը աշխատում էին (27 տղամարդ և 21 կին), անաշխատանք էին 3-ը (կին)։ 29 անգործունակ մարդկանցից 3-ը աշակերտներ կամ ուսանողներ են, 10-ը թոշակառու, 16-ը անաշխատունակ էին այլ պատճառներով։
2008 թվականին կոմունայում հաշվվել են 57 հարկատու տնտեսություններ, որտեղ ապրել է 133 մարդ։ Միջին եկամուտը մեկ մարդու հաշվով կազմել է 13 332 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Արբելարայի վիճակագրության ազգային ինստիտուտ (ֆր.)
«АԱրբելարա» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Լիոն (այլ կիրառումներ)

Լիոն եզրը կարող է վերաբերել՝

Լիոն - քաղաք Ֆրանսիայում, Ռոն-Ալպ նահանգում, Ռոն և Սոն գետերի միախառնման տեղում։ Ռոնա դեպարտամենտի վարչական կենտրոնն է
Լիոն - ԱՄՆ Կանզաս նահանգի 105 վարչական միավորներից մեկը
Լիոն - ԱՄՆ Այովա նահանգի 99 վարչական միավորներից մեկը
(9381) Լիոն - աստերոիդ աստերոիդների հիմնական գոտում։ Հայտնաբերվել է 1993 թվականի սեպտեմբերի 15-ին Անրի Դեբեոնի և Էրիկ Էլստի կողմից Լա Սիլյայում
Աղջիկը կամրջի վրա (ֆիլմ)

Աղջիկը կամրջի վրա (ֆր.՝ La fille sur le pont), կատակերգական դրամա։ Նկարահանել է ֆրանսիացի ռեժիսոր Պատրիս Լեկոնտը։ Գլխավոր դերերում են Վանեսա Պարադին և Դանիել Օթոյը։


== Դերերում ==


== Նկարահանող խումբ ==
Ռեժիսոր - Պատրիս Լեկոնտ
Սցենարիստներ - Պատրիս Լեկոնտ, Սերժ Ֆրիդման
Պրոդյուսեր - Էրվե Տրյուֆո
Օպերատոր - Ժան-Մարի Դրեժու
Մոնտաժող - Ժոել Աշ


== Մրցանակներ ==
2000 թվական - «Ոսկե Գլոբուս»` Լավագույն օտարալեզու ֆիլմ
2000 թվական - Սեզար, լավագույն դերասան անվանակարգ` Դանիել Օթոյ։ Նոմինացվել է լավագույն ֆիլմ, լավագույն դերասանուհի (Վանեսա Պարադի), լավագույն օպերատորական աշխատանք (Ժան-Մարի Դրեժու), լավագույն սցենար (Սերժ Ֆրիդման), լավագույն ռեժիսոր (Պատրիս Լեկոնտ), լավագույն մոնտաժ (Ժոել Աշ) անվանակարգերում։


== Հետաքրքիր փաստեր ==
Իրենեյի դերը կատարում է ֆրանսիացի դերասանուհի Կատրին Լասկոն։ Ֆիլմում նա նման է երգչուհի Միլեն Ֆարմերին, ինչպես ջրի երկու կաթիլ։


== Ծանոթագրություններ ==
Կաքավաձորի ջրամբար

Կաքավաձորի ջրամբար, Հայաստանի Արագածոտնի մարզում՝ մոտ 2000 մ բարձրության հեղեղատի վրա՝ Թալինից 15 կմ արևելք։ Շահագործման է հանձնվել 1986 թվականին։ Սնվում է Թալիշ գետի կարգավորված ջրհոսքից։ Մակերեսը 0, 14 կմ2 է, ջրատարողությունը՝ 1 միլիոն մ3, օգտակարը՝ 0, 95 միլիոն մ3։ Հոսքի կարգավորումը սեզոնային է։ Պատվարը քարալիցքային է՝ երկաթբետոնե երեսապատումով, երկարությունը՝ 130 մ, բարձրությունը՝ 35 մ։ Ջրամբարից ջուրը բաց է թողնվում աշտարակային ջրընդունիչի և խողովակաշարի միջոցով, ջրթողքը 0, 34 մ3/վ է։ Ջրերն օգտագործվում են ոռոգման նպատակով։
(5898) 1985 KE

(5898) 1985 KE, աստերոիդ աստերոիդների հիմնական գոտում։ Հայտնաբերվել է 1985 թվականի մայիսի 23-ին Ալան Գիլմորի և Պամելա Կիլմարտինի կողմից Լեյք Տեկապոյում։
Միջին հեռավորությունը Արեգակից կազմում է 2,924915 ա. մ., առավելագույնը մոտենում է 2,5291 ա. մ. հեռավորության վրա և հեռանում 3,3208 ա. մ.։ Արեգակի շուրջ մեկ ամբողջական պտույտ է կատարում 1827,12 երկրային օրվա ընթացքում, իր ուղեծրով շարժվելով միջինում 0,197031 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5898) 1985 KE աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անդա (գյուղ, Սերգաչսկի շրջան)

Անդա (ռուս.՝ Анда), գյուղ Ռուսաստանի Նիժնի Նովգորոդի մարզի Սերգաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սվիշնի

Սվիշնի (ռուս.՝ Свишни), գյուղ Ռուսաստանի Լիպեցկի մարզի Դոլգորուկովսկի շրջանի կազմում։
Բնակչությունը 2011 թվականին գրանցված տվյալներով կազմում էր 394 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երևան Մոլ

Երևան Մոլ, առևտրի և զվարճանքի բազմաֆունկցիոնալ կենտրոն Երևանում։ Բացվել է 2014 թ. փետրվարի 20-ին։
Երևան Մոլի ընդհանուր տարածքը կազմում է 59.900 քմ։ Երևան մոլը «Գալաքսի» ընկերությունների խմբի մաս է, հոլդինգային ընկերության միավորներից մեկը։ 


== Պատմություն ==
Գտնվում է Շենգավիթ վարչական շրջանում, զբաղեցնում է Արշակունյաց փողոցի 34/3 տարածքը։ Բացվել է 2014 թվականի փետրվարի 20-ին։
«Երևան Մոլի» կառուցումը Հայաստանի խոշորագույն նախագծերից է, մեկնարկել է 2010 թվականից։ «Երևան Մոլի» ճարտարապետական նախագծերը մշակել և իրականացրել է «Բրոդվեյ Մալյան» կազմակերպության «Արխանգել» ճարտարապետական ընկերությունը։ Բացման արարողությանը մասնակցել է Հայաստանի նախկին նախագահ Սերժ Սարգսյանը։

Ընդհանուր տարածք՝ 59.900 քմ


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքը
Սադա (Դիարբեքիրի գավառ)

Անվան այլ կիրառումների համար տե՛ս՝ Սադա (այլ կիրառումներ)Սադա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Շե (Կալվադոսի գավառ)

Շե (ֆր.՝ Cheux), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1256 մարդ, բնակչության խտությունը` 87.34 մարդ/կմ²։ Բնակավայրը զբաղեցնում է 14.38 կմ² տարածք։
2017 թվականի հունվարից Բրետվիլ լ'Օրգեյեզ, Բրուե, Լը Մենիլ Պատրի, Պյուտո ան Բեսեն և Սենտ Կրուա Գրան Տոն համայնքների հետ միասին հանդիսանում է Տուե է Մյու համայնքի մաս։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 12 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 808 աշխատունակ (15-64 տարեկան) բնակիչ, որոնցից ակտիվ էին 645-ը, իսկ ոչ ակտիվները` 163։ Ակտիվության ցուցանիշը կազմում է 79,8 %։ 645 աշխատունակ մարդկանցից աշխատել է 601 անձ (295 տղամարդ և 306 կին)։ Գործազուրկ են եղել 44 անձ (21 տղամարդ և 23 կին)։ 163 անաշխատունակներից 76-ը եղել են աշակերտներ կամ ուսանողներ, 63-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ասպլեն Վորոնովի

Ասպլեն Վորոնովի (լատ.՝ Asplenium woronowii Christ), ասպլենազգիների ընտանիքին պատկանող պտերանման բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Կոճղարմատավոր, բազմամյա բույս է։ Բարձրությունը հասնում է մոտ 20 սմ-ի։ Վայրի թիթեղը փափուկ է, կաշեկերպ, անփայլ-կանաչ, երկարավուն նշտարաձև։ Կոթունը թիթեղին հավասար է։


== Տարածվածություն ==
Հայաստանում հանդիպում է Լոռու (Սպիտակի, Բազումի լեռնաշղթաներ) և Զանգեզուրի (Կապանի) ֆլորիստիկական շրջաններում։ Հանդիպում է նաև Արևմտյան Կովկասում, Հարավարևմտյան և Կենտրոնական Անդրկովկասում, Թուրքիայում։


== Էկալոգիա ==
Աճում է ստորին լեռնային գոտուց մինչև ենթալպյան գոտի՝ ծովի մակարդակից 900-2500 մ բարձրությունների վրա, անտառների քարքարոտ տեղերում, ժայռերի միջև։


== Պահպանություն ==
Վտանգված տեսակ է։ Հայտնի է 3 աճելավայրեր, որոնցից մեկը գտնվում է զգալի հեռավորության վրա։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Տեսակին աճելավայրի պայմանների փոփոխության հետ կապված  սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։


== Ծանոթագրություններ ==
(2364) Սեյլոր

(2364) Սեյլոր (անգլ.՝ Seillier), աստերոիդ աստերոիդների հիմնական գոտում։ Հայտնաբերվել է 1978 թվականի ապրիլի 14-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,176051 ա. մ., առավելագույնը մոտենում է 2,7334 ա. մ. հեռավորության վրա և հեռանում 3,6187 ա. մ.։ Արեգակի շուրջ մեկ ամբողջական պտույտ է կատարում 2067,42 երկրային օրվա ընթացքում, իր ուղեծրով շարժվելով միջինում 0,17413 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2364) Սեյլոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արամ Սարգսյան (մարզիչ)

Արամ Սարգսյան (ապրիլի 22, 1948(1948-04-22), Լենինական, Հայկական ԽՍՀ, ԽՍՀՄ), խորհրդային, հայ և ռուս մարզիչ, հունահռոմեական ոճի ըմբշամարտի Հայաստանի հավաքականի գլխավոր մարզիչ (1992-1996)։ ԽՍՀՄ վաստակավոր մարզիչ (1985)։


== Կենսագրություն ==
Արամ Սարգսյանը ծնվել է 1948 թվականի ապրիլի 22-ին Լենինականում (այժմ՝ Գյումրի)։ 15 տարեկանում սկսել է զբաղվել Հունահռոմեական ըմբշամարտով՝ Արտաշես Մարտիրոսյանի գլխավորությամբ։ 1965 թվականին դարձել է Հայկական ԽՍՀ պատանիների չեմպիոն։
1975 թվականին անցել է մարզչական գործունեության։ 1981 թվականին հիմնադրել և ղեկավարել է Լենինականի «Սպարտակ» մարզական ընկերության ըմբշամարտի մարզադպրոցը։ Պատրաստել է միջազգային մակարդակի մի քանի մարզիկներ, այդ թվում օլիմպիական չեմպիոն Լևոն Ջուլֆալակյանը, աշխարհի չեմպիոն Աղասի Մանուկյանը, Եվրոպայի առաջնության մրցանակակիր և աշխարհի գավաթակիր Հարություն Ռուբենյանը։ 1992-1996 թվականներին եղել է Հայաստանի ազգային հավաքականի հունահռոմեական ոճի ըմբշամարտի գլխավոր մարզիչը։ Նրա ղեկավարությամբ 1996 թվականին Ատլանտայի օլիմպիական խաղերում Արմեն Նազարյանը նվաճեց Հայաստանի համար առաջին ոսկե մեդալը, երբ այդ երկրի մարզիկները սկսեցին առանձին թիմով հանդես գալ օլիմպիադաներում։
1998-2002 թվականներին Արամ Սարգսյանը մարզչական գործունեությամբ է զբաղվել Ղազախստանում։ 2003 թվականից ապրում է Մոսկվայում և աշխատում է Մոսկվայի քաղաքային ֆիզկուլտուրայի և սպորտի միավորման հունահռոմեական ըմբշամարտի մարզադպրոցում։ Այն ըմբիշների թվում, որոնց նա պատրաստել է Մոսկվա տեղափոխվելուց հետո, Ռուսաստանի չեմպիոն, Եվրոպական և Օլիմպիական խաղերի մրցանակակիր Միհրան Հարությունյանն է և ուսանողների շրջանում Ռուսաստանի կրկնակի չեմպիոն, Ռուսաստանի 2017 թվականի բացարձակ առաջնության երրորդ մրցանակակիր Զուրաբ Գեդեհաուրին։
2013 թվականին Արամ Սարգսյանին շնորհվել է «Գյումրու պատվավոր քաղաքացու» կոչում։


== Ծանոթագրություններ ==
Սեկուրինեգա կիսաթփային

Սեկուրինեգա կիսաթփային (լատ.՝ Տecurinega suffruticosa), կաթնուկազգիների ընտանիքի սեկուրինեգա ցեղի բույս։


== Նկարագրություն ==
Տերևաթափ թուփ է 1,5-2 մ բարձրությամբ, բարակ, երկար, ուղիղ, բաց դեղնավուն կամ կանաչ, ճիպոտանման ճյուղերով։ Համեմատաբար ծեր ճյուղերի կեղևը մոխրագույն է։ Բողբոջները ծածկված են մի քանի արտաքին թեփուկներով։
Տերևները ամբողջական են, էլիպսաձև կամ ձվաձև, ձվաձև-նշտարաձև, հազվադեպ հակառակձվաձև, 1,5-7 սմ երկարությամբ և 0,6-3,5 սմ լայնությամբ, կլորավուն կամ սուր գագաթով և սեպաձև հիմքով, ամբողջաեզր են, կամ վերին հատվածում անկանոն ատամնաեզր, թեթևակի կաշվենման, մերկ, վառ կամ դեղնականաչ, փոքր, կաշվենման տերևակիցներով։ Կոթունների երկարությունը հասնում է 2-4 միլիմետրի։ Երկտուն բույս է։
Ծաղիկները կանաչ են կամ կանաչադեղնավուն, առանց պսակաթերթիկների, առէջայինները մոտ 3 մմ տրամագծով, 3-12 հատ հավաքված են տերևածոցերում գտնվող փնջերում, 5 օվալաձև, ուռուցիկ բաժակաթերթիկներով, որոնք ունեն 2 մմ երկարություն։ Առէջները 5-6 հատ են, դուրս են գալիս բաժակից և ամրացած են ներառէջային սկավառակին։ Սերմնարանի ռուդիմենտը սովորաբար եռաբլթակ է։
Վարսանդային ծաղիկները մեկական են կամ 3-8 հատ միասին, ունեն սերմնարանի տակ լայնացած ծաղկակիրներ մինչև 1 սմ երկարությամբ։ Սերմնարանը գնդաձև է, եռաբուն, յուրաքանչյուր բնում՝ 2 սերմնաբողբոջ։ Սռնակները 3-ն են, վերևի մասում լայնացած և մինչև կեսը ճեղքված երկու մասի։ Տուփիկը կլորավուն է, եռաբլթակ, 5 մմ տրամագծով, վերևից սեղմված, եռաբուն, յուրաքանչյուր բնում՝ 2 սերմ։ Սերմերը
եռանիստ են, հարթ, բարակ կեղևով։ Ծաղկում է հունիս-օգոստոս ամիսներին, պտուղները հասունանում են սեպտեմբեր-հոկտեմբերին։


== Տարածվածություն ==
Բնական պայմաններում տարածված է Արևելյան Սիբիրում (Դահուրիա), Հեռավոր Արևելքում, Կորեայում, Հյուսիսարևելյան Չինաստանում (Մանջուրիա)։ Հայաստանում մշակվում է միայն Երևանի բուսաբանական այգում և նրա լեռնային
բաժանմունքներում։ Ամենուրեք աչքի է ընկնում որպես միանգամայն դիմացկուն թփատեսակ, որն էկոլոգիական ճնշվածության նշաններ հանդես չի բերում։ Առատորեն ծաղկում և պտղաբերում է։ Սևանի բուսաբանական այգու պայմաններում միայն թեթևակի ցրտահարվում է։


== Ծանոթագրություններ ==
Ալաքիլիսե (Կյուրինի գավառ)

Անվան այլ կիրառումների համար տե՛ս՝ Ալաքիլիսե (այլ կիրառումներ)Ալաքիլիսե, գյուղ Արևմտյան Հայաստանում, Սեբաստիայի վիլայեթի Կյուրինի գավառակում։


== Բնակչություն ==
Մինչև 1915 թվականին ուներ 30 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Շիվինի

Շիվինի, Վանի թագավորության դիցարանի գլխավոր աստվածներից՝ դիցակարգի գերագույն եռյակում՝ երրորդը (Խալդիից և Թեյշեբայից հետո։ Շիվինիի կինը (զույգը) համարվել է Տուշպուեա դիցուհին։ Պաշտամունքի գլխավոր կենտրոնները հավանաբար եղել են Տուշպա և Ուիշինի բերդաքաղաքները։ Ուրարտական հաշտից ցանկի համաձայն՝ Շիվինիին զոհաբերվել են 4 եզ, 8 ոչխար։ Սովորաբար պատկերվել է գնդին ծնկած և ձեռքերը վեր պարզած տղամարդու տեսքով՝ թևավոր արևի սկավառակը (իր խորհրդանշանը) գլխավերևում։ Ուրարտական ամիսներից մեկը կոչվել է Շիվինիի անունով։


== Պատկերասրահ ==

		
		
		


== Վանի թագավորության գլխավոր աստվածները ==


== Գրականություն ==
Հայկական սովետական հանրագիտարան
Մելետյեռվե

Մելետյեռվե (էստ․՝ Mäletjärve), գյուղ Էստոնիայի Տարտումաա նահանգի Մեկսա շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բոլոտնի (Բերյոզովկայի վտակ)

Բոլոտնի (ռուս.՝ Болотный), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Բերյոզովկա գետի աջ ափին 8 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063153
Կոդը ըստ հիդրոլոգիական հետազոտության (ՌԴ) — 103006315
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ջեյմս Յանգ (երաժիշտ)

Ջեյմս Յանգ (ի ծնե՝ Ջեյմս ՄաքՖարլանդ; սեպտեմբերի 1, 1991(1991-09-01), Սիեթլ, Վաշինգտոն, ԱՄՆ), ամերիկացի երգիչ, երգերի հեղինակ և երաժիշտ։ 2013 թվականի սեպտեմբերի 9-ին նա թողարկել է իր առաջին մինի ալբոմը՝ «Dark Star EP»-ն։ Նրա առաջին ստուդիական ալբոմը՝ «Feel Something»-ը, թողարկվել է 2017 թվականի հունիսի 23-ին։


== Կարիերա ==
2013 թվականին նա պայմանագիր է կնքել Atlantic Records-ի և շրջագայել թրիփ հոփ տրիո London Grammar-ի հետ։ Նա թողարկել է իր երկրորդ մինի ալբոմը՝ «Habits of My Heart»-ը, 2014 թվականի սեպտեմբերի 28-ին Atlantic Records-ում և բացել Vance Joy-ի «Dream Your Life Away» շրջագայությունը։ Նա մասնակցել է Դեյվիդ Գետտայի «Listen» ալբոմի «I'll Keep Loving You» երգի ձայնագրմանը՝ Բրդիի հետ միասին։
2016 թվականին նա աշխատել է ամերիկացի էլեկտրոնային երաժիշտ ZHU-ի հետ երկու երգերի վրա՝ «Hometown Girl»-ի, որը հիմնվել է Մեգան Գյերի և Բենջամին Գրիֆիթսի հարաբերությունների վրա, և «Cold Blooded»-ը, որը հիմնվել է Ջեյմս Յանգի պատանեկության տարիների վրա։ Երգերը դարձել են ZHU-ի դեբյուտային «Generationwhy» ալբոմի մի մաս, որը թողարկվել է 2016 թվականի հուլիսի 29-ին։
2018 թվականի մայիսի 11-ին ՄաքՖարլանդն ասել է, որ հեռանում է «Ջեյմս Յանգ» նախագծից, ասելով իր ֆեյսբուքյան կայքէջում․ «Ես վերցնում եմ, երևի, վերջնական դադար Ջեյմս Յանգից որպես նախագիծ։ Ես հնարավոր է հետո վերադառնամ․․․ Կարող եմ դա խոստանալ։ Ես ավելի շատ երաժշտություն եմ պարտական նրանց, ովքեր ինձ աջակցել են։ Ես գնում եմ այն ճանապարհով, որը համարում եմ լավագույնը։ Շնորհակալություն լսելու համար»։


== Անձնական կյանք ==
ՄաքՖարլանդը մեծացել է Վաշինգտոնի Սիեթլ քաղաքում և ժառանգել է հետաքրքրությունը երաժշտության հանդեպ իր ծնողներից, երկու ավագ եղբայրներից և մեկ կրտսեր քույրից, ովքեր սիրում էին երաժշտությունը։ Նրա երաժշտական ոճի վրա ազդել են Coldplay, Radiohead, Maroon 5, Iron & Wine և Death Cab for Cutie խմբերը։ ՄաքՖարլանդը սկսել է կիթառ նվագել և տեքստեր գրել 14 տարեկանում։ Երաժշտությունը դարձել է նրա ոգեշնչման և գաղափարների արտահայտման ձևը։ Բացի երաժշտությանը, նա նաև հետաքրքրվում էր գիտությամբ և փիլիսոփայությամբ։ Հիմա նա բնակվում է Լոս Անջելեսում։ Մինչև Ջեյմս Յանգ անունը վերցնելը, ՄաքՖարլանդը եղել է Սիեթլում գործունեություն ծավալող Corner State խմբի անդամ, որը իր միակ ալբոմը թողարկել է 2010 թվականին։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Միքսթեյփեր ===


=== Սինգլներ ===


==== Որպես առաջնային արտիստ ====


==== Որպես մասնակցող արտիստ ====


== Երգերի հեղինակության իրավունքներ ==
     ներառում է ներդրում բեք վոկալում։
     ներառում է ներդրում առաջնային վոկալում։
     ներառում է մասնակցություն որպես գլխավոր/համատեղ արտիստ


== Ծանոթագրություններ ==
Մաքսային ծառայության գեներալ-լեյտենանտ

Կոչումը պատկանում է բարձրագույն հատուկ կոչումների դասին և շնորհվում է ՀՀ Նախագահի կողմից։ ՀՀ մաքսային ծառայությունում այն բարձրագույնն է (բարձր է մաքսային ծառայության գեներալ-մայորի) հատուկ կոչումից։ Սահմանվել է ««Մաքսային ծառայության մասին» ՀՀ օրենքում փոփոխություններ և լրացումներ կատարելու մասին» ՀՀ օրենքով, որն ընդունվել է 2009 թվականին։ Մինչ այդ բարձրագույն էր համարվում մաքսային ծառայության գեներալ-մայորի կոչումը։
Հաշվի առնելով այն հանգամանքը, որ մաքսային մարմնի ղեկավարի գործառույթները 2014 թ. ապրիլի 26-ից 2016 թ. մարտի 1-ը վերապահված էին ՀՀ ֆինանսների նախարարին, ապա այդ ժամանակահատվածում հատուկ կոչումը փաստացի շնորհվել չէր կարող։


== Մաքսային ծառայության գեներալ-լեյտենանտները ==
     Ներկայումս գտնվում է մաքսային ծառայության մեջ

Կաղապար:Հայաստանի մաքսային ծառայության կոչումներ


== Ծանոթագրություններ ==
Հայֆա Ուեհբե

Հայֆա Ուեհբե (արաբ․՝ هيفاء وهبي‎‎, լատինատառ՝ Haifa Wehbe, մարտի 10, 1976(1976-03-10) կամ հոկտեմբերի 3, 1972(1972-10-03), Մահրունա, Սուրի շրջան, Հարավային Լիբանան, Լիբանան, Լիբանան), լիբանանցի արաբ փոփ երաժշտության հայտնի երգչուհի։


== Կենսագրություն ==
Հալֆան ծնվել և մեծացել է հարավային Լիբանանում, նրա հայրը շիա մուսուլման է, մայրը՝ եգիպտական ղպտի քրիստոնյա ընտանիքից։ Նա երիտասարդ տարիքում դարձել է մոդել և տասնվեց տարեկանում ստացել է «Միսս Հարավային Լիբանան» տիտղոսը։ 2002 թվականին դուրս եկավ նրա առաջին՝ «Ժամանակն է եկել» ալբոմը, 2005 թվականին լույս տեսավ նրա երկրորդ՝ «Ես ուզում եմ ապրել» ալբոմը։ Բացի այդ Հայֆան խաղացել է մի քանի երկրորդական դերեր ֆիլմերում և «Հովիտ» (արաբ․՝ الوادي‎‎‎) սերիալում, որը մեծ ճանաչվածություն ձեռք բերեց հատկապես արաբ երիտասարդների շրջանում։ 2006 թվականին Լիբանանի և Իսրայելի միջև պատերազմի ժամանակ ժամանակավոր մեկնում է Եգիպտոս, որտեղ նա իր համերգներից մեկի ժամանակ արտահայտել էր իր աջակցությունը Հասան Նասրալլահին և Հեզբոլլահին՝ Իսրայելին հակընդդեմ լինելու համար։


== Անձնական կյանք ==
Ուեհբեն ամուսնացած է եղել և ունի դուստր՝ Զեյնաբ Զազան։ Նա նաև ունի երեք քույր՝ Ալիյան, Հաննան և Ռոլան։ Հայֆայի եղբայրը մահացել է լիբանանյան պատերազմի ժամանակ 1982 թվականին։
2009 թվականի ապրիլի 25-ին Հայֆա Ուեհբե կրկին ամուսնացավ եգիպտացի գործարար 36-ամյա Ահմեդ Աբի Հաշեյմի հետ։ Տոոնակատարության համար ծախսեցին 9 միլիոն դոլլար։ Գլխագինը կազմեց 20 միլիոն դոլլար։


== Սկավառակագրություն ==
Howa El Zaman (արաբ․՝ هو الزمن‎‎ — «Ժամանակն է եկել»), 2002
Beddi Eish (արաբ․՝ بدي عيش‎‎ — «Ես ուզում եմ ապրել»), 2005
Habibi Ana (արաբ․՝ حبيبي أنا‎‎ — «Իմ սիրելի»), 2008
Maliket Jamal El Kon (արաբ․՝ ملكه جمال الكون‎‎ — «Միսս Տիեզերք»),2012


== Սինգլներ ==
Ragab
Hyaat Alby
Yabn El Halal
Fakerni
Maliket Jamal El Kon
Mosh Adra Istanna
80 Million Ehsas
Enta Tani
Leik El Wawa


== Ֆիլմագրություն ==


=== Ֆիլմեր ===
Աստղերի ծով (Պեպսիի հովանավորությամբ) – թողարկվել է 2008 թվականի հուլիսին
Dokkan Shehata – 2009 թվական հունիս


=== Հեռուստատեսություն ===
Al Wadi (2005) – ռեալիթի շոու՝ ֆրանսիական La Ferme Célébrités ռեալիթի շոուի հիման վրա


== Մրցանակներ ==
2002- «Ոսկե առյուծ» մրցանակ Եգիպտոսում
2004- Եգիպտոսի լավագույն արաբ երիտասարդ երգչուհի
2005- «Murex d'Or» մրցանակ «Տարվա լավագույն արտիստ» անվանակարգում
2006- «Murex d'Or» մրցանակ «Տարվա լավագույն արտիստ» անվանակարգում
2009- «Murex d'Or» մրցանակ «Ամենաճանաչված լիբանանցի երգչուհի»
2010- «Murex d'Or» մրցանակ «Լավագույն երգող դերասանուհի» անվանակարգում
2010- «ART» մրցանակ իր առաջին եգիպտական «Dokkan Shehata» ֆիլմում դերակատարման համար
2011- Աշխարհի ամենացանկալի կանանց ցանկում 49-րդ տեղը
2011- Ամենագեղեցիկ արաբ մոդելների և դերասանուհիների ցանկում 2-րդ տեղը
2011- «Murex d'Or» մրցանակ «Yama Layaly» երգի համար


== Տես նաև ==
Արաբական փոփ երաժշտություն
Նենսի Աջրամ


== Ծանոթագրություններ ==


== Արտաքին հղումներ ==
Պաշտոնական կայք
Պաշտոնական ռուսական ֆան կայք Archived 2013-04-02 at the Wayback Machine.
Դերըկ (Մանազկերտի գավառ)

Անվան այլ կիրառումների համար տե՛ս՝ Դերըկ (այլ կիրառումներ)Դերըկ, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Մանազկերտ քաղաքից 12 կմ հարավ-արևելք՝ սարավանդում՝ Մանազկերտ-Կոփ տանող ճանապարհին։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 95 տուն՝ 722 բնակչով։


== Կրթություն ==
Դերըկում կար դպրոց, որը բացել էր Գարեգին Սրվանձտյանը։ Դպրոցն ուներ 10-12 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ումկան փնտրում է ընկերոջը

«Ումկան փնտրում է ընկերոջը» (ռուս.՝ «Умка ищет друга»), խորհրդային նկարված մուլտիպլիկացիոն ֆիլմ՝ ստեղծված 1970 թվականին «Սոյուզմուլտֆիլմ» ստուդիայում։ Արջուկ Ումկայի մասին պատմող երկրորդ մուլտֆիլմն է, որ նկարահանվել է ռեժիսորներ Վլադիմիր Պեկարի և Վլադիմիր Պոպովի կողմից։


== Սյուժե ==
Մուլտֆիլմն «Ումկա» մուլտֆիլմի շարունակությունն է և պատմում է սպիտակ արջուկի արկածների մասին, որը փնտրում է իր ընկեր տղային բևեռախույզների կայանում Ամանորին՝ չիմանալով, որ նա հեռացել է ուղղաթիռով։


== Ստեղծողներ ==
Սցենարի հեղինակ՝ Յուրի Յակովլև
Ռեժիսորներ և նկարիչներ՝ Վլադիմիր Պոպով, Վլադիմիր Պեկար
Օպերատոր՝ Բորիս Կոտով
Նկարիչներ՝ Մարինա Ռոգովա, Լիդիա Մոդել, Սերգեյ Մարակասով, Գենադի Սոկոլսկի
Մոնտաժող՝ Վ. Տրուբիներ
Կոմպոզիտոր՝ Եվգենի Կռիլատով
Հնչյունային օպերատոր՝ Բորիս Ֆիլչիկով
Օգնականներ՝ Լ. Նիկիտինա, Վ. Տուրուբիներ, Ն. Երիկալով, Մ. Պոպովա
Խմբագիր՝ Պյոտր Ֆրոլով
Ֆիլմի տնօրեն՝ Ֆեոդոր Իվանով
Դերերը հնչյունավորել են՝
Վերա Վասիլևա — մայր արջ
Մարգարիտա Կորաբելնիկովա — Ումկա


== Երաժշտություն և երգեր ==
Մուլտֆիլմի երաժշտությունը գրել է կոմպոզիտոր Եվգենի Կրիլառովը։ «Ումկայի երգը» կատարել է Մարգարիտա Կորաբելնիկովը։ Այդ երգը թողարկվել է «Мелодия» ընկերության կողմից «Երգեր մուլտֆիլմերից» հավաքածուում մանկական ձայնապնակներով, «Свема» ձայներիզներով և այլն։ 1992 թվականից երգը վերաթողարկվել է «Апрелевка Саунд» ընկերության, ինչպես նաև «Мороз Рекордз», «Твик Лирек» և այլ ընկերությունների կողմից ձայներիզներով ու սկավառակներով, 1999 թվականից՝ MP3 սկավառակներով, ավելի ուշ՝ WMA կրիչներով։


== Վերաթողարկում ==
1990-ական թվականներին «Твик Лирек» ընկերությունը թողարկել է մուլտֆիլմի հիման վրա ստեղծված աուդիոհեքիաթը Ալեքսանդր Պոժարովի տեքստով «Ումկա» աուդիոհեքիաթի և Յուրի Էնտինի երգերի հետ միասին։
1990-ական թվականներին մուլտֆիլմը թողարկվել է տեսաերիզներով մուլտֆիլմերի հավաքածուներում Studio PRO Video, 1990-ական թվականների կեսերին՝ «Союз» ստուդիաների կողմից։
2000-ական թվականներին մուլտֆիլմը թողարկվել է DVD սկավառակներով։


== Ցուցահանդեսներ ==
Ցուցահանդես «Անիմացիայի հերոսները», Ալեքսանդրա Սոպովա, 28 հոկտեմբերի, 2012 թվական,
«Մուլտֆիլմերի մեծ փառատոն», Կինոյի պետական կենտրոնական թանգարանը և ARTPLAY դիզայնի կենտրոնը ներկայացնում են ռուսական անիմացիայի հարյուրամյակին նվիրված ցուցահանդես, 28 հոկտեմբերի, 2012 թվական։


== Ծանոթագրություններ ==


== Արտաքին հղումներ ==
«Ումկան փնտրում է ընկերոջը» Archived 2007-09-26 at the Wayback Machine. մուլտֆիլմը nashfilm.ru կայքում
«Ումկան փնտրում է ընկերոջը» մուլտֆիլմը «Անիմատոր.ռու» կայքում
Песенка Умки
Գրանկուր (Սոմի գավառ)

Գրանկուր (ֆր.՝  Grandcourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 174 մարդ, բնակչության խտությունը` 20.76 մարդ/կմ²։ Բնակավայրը զբաղեցնում է 8.38 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 36 կմ հյուսիս-արևելք։


== Բնակչություն ==


== Տնտեսություն ==
2010 թվականին ուներ 126 աշխատունակ (15-64 տարեկան)  բնակիչ, որոնցից ակտիվ էին 94-ը, իսկ ոչ ակտիվները` 32։ Ակտիվության ցուցանիշը կազմում է 74,6 %։ 94 աշխատունակ մարդկանցից աշխատել է 77 անձ (45 տղամարդ և 32 կին)։ Գործազուրկ են եղել 17 անձ (9 տղամարդ և 8 կին)։ 32 անաշխատունակներից 15-ը եղել են աշակերտներ կամ ուսանողներ, 11-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==